2003D0858 — DA — 22.10.2005 — 002.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 21. november 2003 om dyresundhedsbetingelser og udstedelse af sundhedscertifikat ved import af levende fisk samt æg og mælke herfra til opdræt og levende akvakulturfisk og -fiskevarer til konsum (meddelt under nummer K(2003) 4219) (EØS-relevant tekst) (2003/858/EF) (EFT L 324, 11.12.2003, p.37)

Ændret ved:





Berigtiget ved:









▼B

KOMMISSIONENS BESLUTNING

af 21. november 2003

om dyresundhedsbetingelser og udstedelse af sundhedscertifikat ved import af levende fisk samt æg og mælke herfra til opdræt og levende akvakulturfisk og -fiskevarer til konsum

(meddelt under nummer K(2003) 4219)

(EØS-relevant tekst)

(2003/858/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter ( 1 ), senest ændret ved Rådets forordning (EF) nr. 806/2003 ( 2 ), særlig artikel 19, stk. 1, artikel 20, stk. 1, og artikel 21, stk. 2, og ud fra følgende betragtninger: (1) Der bør opstilles en liste over tredjelande eller dele af tredjelande, hvorfra medlemsstaterne kan importere levende fisk samt æg og mælke herfra til opdræt i EF. (2) Der bør fastsættes særlige dyresundhedsbetingelser og standardcertifikater for disse tredjelande under hensyntagen til dyresundhedssituationen i det pågældende tredjeland og til de fisk, æg eller mælke, der skal importeres, for at undgå indslæbning af sygdomsagenser, der kunne true fiskebestanden i EF. (3) Der skal være opmærksomhed om nye sygdomme og sygdomme, som er fremmede for EF, og som kunne have alvorlige konsekvenser for fiskebestandene her. Der bør ligeledes tages hensyn til vaccinationspolitikken og sygdomssituationen på produktionsstedet og, hvor det er relevant, på bestemmelsesstedet med hensyn til epizootisk hæmatopoietisk nekrose (EHN) og de fiskesygdomme, der er nævnt i bilag A til direktiv 91/67/EØF. (4) Det er nødvendigt, at lande og dele af lande, hvorfra medlemsstaterne kan importere levende fisk samt æg og mælke herfra til opdræt, anvender betingelser for sygdomsbekæmpelse og -overvågning, der mindst svarer til EF-standarderne i direktiv 91/67/EØF og Rådets direktiv 93/53/EØF af 24. juni 1993 om minimumsfællesskabsforanstaltninger til bekæmpelse af visse fiskesygdomme ( 3 ), senest ændret ved Kommissionens beslutning 2001/288/EF ( 4 ). Prøveudtagnings- og undersøgelsesmetoderne bør som et minimum svare til dem, der er fastsat i Kommissionens beslutning 2001/183/EF af 22. februar 2001 om fastlæggelse af prøveudtagningsplaner for og diagnosticeringsmetoder til påvisning og bekræftelse af visse fiskesygdomme og om ophævelse af beslutning 92/532/EØF ( 5 ) og i Kommissionens beslutning 2003/466/EF af 13. juni 2003 om kriterier for etablering af zoner og officielt tilsyn ved mistanke om eller bekræftet forekomst af infektiøs lakseanæmi (ISA) ( 6 ). Er der ikke fastlagt prøveudtagnings- og undersøgelsesmetoder i EF-retsforskrifterne, bør prøveudtagnings- og undersøgelsesmetoderne være i overensstemmelse med dem, der er fastlagt i Det Internationale Kontor for Epizootiers (OIE) Manual of Diagnostic Tests for Aquatic Animals. (5) De pågældende tredjelandes ansvarlige myndigheder må forpligte sig til inden for 24 timer at underrette Kommissionen og medlemsstaterne pr. fax, telegram eller e-post om forekomst af epizootisk hæmatopoietisk nekrose (EHN) eller af de sygdomme, der er nævnt i bilag A til direktiv 91/67/EØF, og om udbrud af eventuelle andre sygdomme, der truer fiskebestanden på hele eller dele af deres område, hvorfra import i henhold til denne beslutning er tilladt. De ansvarlige myndigheder i de pågældende tredjelande må i sådanne tilfælde træffe foranstaltninger til at forebygge, at sygdommen(e) spredes til EF. Kommissionen og medlemsstaterne bør også underrettes om eventuelle ændringer i vaccinationspolitikken vedrørende disse sygdomme. (6) Ved import af levende akvakulturfisk og -fiskevarer til konsum bør det endvidere forebygges, at der til EF indslæbes alvorlige sygdomme, som akvakulturdyr er modtagelige for. (7) Det er derfor nødvendigt at supplere bestemmelserne om udstedelse af certifikat for import af levende akvakulturfisk og -fiskevarer i Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer ( 7 ), senest ændret ved forordning (EF) nr. 806/2003, med bestemmelserne om udstedelse af dyresundhedscertifikat. (8) Det ville gøre det vanskeligere at bekæmpe og udrydde sygdomme, som er eksotiske i EF, og som kunne få alvorlige konsekvenser for fiskebestandene her, hvis potentielt sygdomsbærende fisk udsættes i vandområder i EF, som ikke er lukkede. Levende akvakulturfisk samt æg og mælke herfra bør derfor kun kunne importeres til EF, hvis de udsættes i et akvakulturbrug. (9) Denne beslutning bør ikke gælde for import af tropiske akvariefisk. (10) Denne beslutning anvendes, uden at hygiejnebetingelserne i direktiv 91/493/EØF tilsidesættes. (11) Denne beslutning anvendes, uden at EF-bestemmelserne eller nationale bestemmelser om bevarelse af arter tilsidesættes. (12) Ved Rådets direktiv 96/93/EF af 17. december 1996 om udstedelse af certifikater for dyr og animalske produkter ( 8 ) fastsættes der regler for udstedelse af certifikater. Reglerne og principperne for udstedelse af certifikater i tredjelande bør svare til dem, der er fastsat i nævnte direktiv. (13) Der bør tages hensyn til principperne i Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum ( 9 ), særlig artikel 3. (14) Der bør fastsættes en overgangsperiode for gennemførelsen af de nye bestemmelser om udstedelse af certifikat ved import. (15) Listen over godkendte lande i bilag I til denne beslutning bør tages op til revision senest 12 måneder efter anvendelsesdatoen. (16) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed — ud fra følgende betragtninger: VEDTAGET FØLGENDE BESLUTNING:







Artikel 1

Anvendelsesområde

1. Ved denne beslutning fastsættes der harmoniserede dyresundhedsbestemmelser for import af:

a) levende fisk samt æg og mælke herfra til opdræt i EF

b) levende akvakulturfisk til udsætning i put and take-fiskeri i EF

c) levende akvakulturfisk og -fiskevarer til direkte konsum eller videreforarbejdning før konsum.

2. Denne beslutning gælder ikke for import af tropiske akvariefisk.

Artikel 2

Definitioner

1. Ved anvendelsen af denne beslutning gælder definitionerne i artikel 2 i direktiv 91/67/EØF og 93/53/EØF.

2. Endvidere forstås ved:

a) »akvakulturfisk«: fisk med oprindelse på et akvakulturbrug

b) »godkendt importcentral«: enhver virksomhed i EF, hvor der er iværksat særlige biosikkerhedsforanstaltninger, og som af den pågældende medlemsstats myndigheder er godkendt til videreforarbejdning af importerede levende akvakulturfisk og -fiskevarer

c) »kystzone«: en zone, der består af en del af en kyst eller et havområde eller en flodmunding: i) som er geografisk klart afgrænset og udgør et homogent hydrologisk system eller en række af sådanne systemer, eller ii) som ligger mellem to vandløbs udmundinger, eller iii) hvor der ligger et eller flere brug, og alle brug er omgivet af behørige stødpudezoner, der er oprettet på begge sider af bruget eller brugene

d) »indlandszone«: en zone, der enten omfatter: i) en del af området, som omfatter et helt afvandingsområde fra vandløbenes udspring til mundingen eller flere afvandingsområder, hvor der opdrættes, holdes eller fanges fisk, om nødvendigt omgivet af en stødpudezone, hvor der iværksættes et overvågningsprogram, uden at zonen opnår status som godkendt, eller ii) en del af et afvandingsområde fra vandløbenes udspring til en naturlig eller kunstig forhindring, der standser fiskenes vandring neden for denne forhindring, om nødvendigt omgivet af en stødpudezone, hvor der iværksættes et overvågningsprogram, uden at zonen opnår status som godkendt. En indlandszone skal have en sådan størrelse og geografisk beliggenhed, at risikoen for rekontaminering, f.eks. via vandrende fisk, begrænses mest muligt

e) »udpeget akvakulturbrug«: enten i) et kystbrug i et tredjeland, der er underkastet alle de foranstaltninger, der er nødvendige for at forebygge indslæbning af sygdomme, og hvis vandforsyningssystem sikrer fuldstændig inaktivering af følgende patogener: infektiøs lakseanæmi (ISA), egtvedsyge (VHS) og infektiøs hæmatopoietisk nekrose (IHN), eller ii) et indlandsbrug i et tredjeland, der er underkastet alle de foranstaltninger, der er nødvendige for at forebygge indslæbning af sygdomme. Bruget er om nødvendigt beskyttet mod oversvømmelse og indtrængning af vand, og der er neden for bruget en naturlig eller kunstig barriere, som forhindrer, at der trænger fisk ind i bruget. Vandet leveres direkte til bruget fra en boring, en kilde eller en brønd og føres gennem en rørledning, en åben kanal eller en naturlig ledning, som ikke udgør en infektionskilde for bruget og ikke muliggør indtrængning af vildfisk. Vandtilførslen skal kontrolleres af bruget eller af myndighederne

f) »virksomhed«: ethvert sted, som er godkendt i henhold til direktiv 91/493/EØF, hvor der tilvirkes, forarbejdes, køles, fryses, pakkes eller lagres fiskerivarer, undtagen auktionshaller og engrosmarkeder, hvor der kun frembydes og sælges produkter en gros

▼M2

g) »opdræt«: hold af akvatiske dyr på et brug

▼B

h) »akvakulturfiskevarer«: produkter bestemt til konsum, som er fremstillet af akvakulturfisk, herunder hel fisk (ikke renset), renset fisk og fileter, og produkter heraf

i) »videreforarbejdning«: enhver tilvirkning og forarbejdning før konsum, hvorved der fremkommer affald eller biprodukter, som kan forårsage risiko for spredning af sygdomme, herunder processer, som ændrer fiskens anatomiske tilstand, såsom afblødning, udtagning af indvolde, hovedskæring, udskæring og filetering

j) »direkte konsum«: det, at fisk, som importeres til konsum, ikke undergår yderligere forarbejdning i EF, inden de afsættes til konsum på detailmarkedet

k) »put and take-fiskeri«: damme, søer eller ikke-lukkede vandområder, som primært er baseret på udsætning af fisk til lystfiskeri frem for bevarelse eller forøgelse af den naturlige bestand

l) »område«: enten et helt land, en kystzone, en indlandszone eller et udpeget akvakulturbrug, som tredjelandets centrale myndighed har bemyndiget til at eksportere til EF.

Artikel 3

Betingelser for import af levende fisk samt æg og mælke herfra til opdræt og af levende akvakulturfisk til udsætning i put and take-fiskeri i EF

1. Medlemsstaterne tillader kun import til deres område af levende fisk samt æg og mælke herfra til opdræt, hvis følgende betingelser er opfyldt:

a) Fiskene har oprindelse i et område, der er nævnt i bilag I.

b) Sendingen opfylder de garantier, herunder de paknings- og mærkningsgarantier og de særlige supplerende betingelser, der er fastsat i dyresundhedscertifikatet, som er udarbejdet efter modellen i bilag II under hensyntagen til de forklarende bemærkninger i bilag III.

c) Fiskene er blevet transporteret under forhold, der ikke ændrer deres sundhedsstatus.

2. Medlemsstaterne tillader kun import til deres område af levende akvakulturfisk samt æg og mælke herfra til direkte udsætning i put and take-fiskeri, hvis følgende betingelser er opfyldt:

a) Forsendelsen opfylder betingelserne i stk. 1.

b) Put and take-fiskeriet omfatter ikke søer eller vandområder, som ikke er lukkede.

3. Medlemsstaterne sørger for, at akvakulturfisk samt æg og mælke herfra, som importeres til opdræt eller udsætning i put and take-fiskeri i EF-vandområder, kun udsættes i akvakulturbrug eller put and take-fiskeri i damme og ikke udsættes i vandområder, som ikke er lukkede.

4. Medlemsstaterne sørger for, at importerede levende akvakulturfisk samt æg og mælke herfra transporteres direkte til modtagerbruget eller -dammen, jf. dyresundhedscertifikatet.

▼M2

Artikel 4

Betingelser for import af levende akvakulturfisk til konsum

Medlemsstaterne tillader kun import til deres område af levende akvakulturfisk til direkte konsum eller videreforarbejdning før konsum, hvis:

a) fiskene har oprindelse i tredjelande, der er godkendt i henhold til artikel 11 i direktiv 91/493/EØF, og opfylder de hygiejnebetingelser, der er fastsat i henhold til det direktiv, og

b) sendingen opfylder betingelserne i artikel 3, stk. 1, eller

c) fiskene sendes direkte til en godkendt importcentral for at blive slagtet og renset.

▼B

Artikel 5

Betingelser for import af akvakulturfiskevarer til videreforarbejdning før konsum

1. Medlemsstaterne tillader kun import til deres område af akvakulturfiskevarer til videreforarbejdning før konsum, hvis:

a) fiskene har oprindelse i tredjelande og virksomheder, der er godkendt i henhold til artikel 11 i direktiv 91/493/EØF, og som opfylder de hygiejnebetingelser, der er fastsat i henhold til det direktiv, og

b) sendingen opfylder de garantier, herunder de paknings- og mærkningsgarantier og de særlige supplerende betingelser, der er fastsat i dyresundhedscertifikatet, som er udarbejdet efter modellen i bilag IV under hensyntagen til de forklarende bemærkninger i bilag III.

▼M2

2. Medlemsstaterne sørger for, at forarbejdningen af akvakulturfiskevarer af arter, som er modtagelige for EHN, ISA, VHS og IHN, finder sted på godkendte importcentraler, medmindre:

a) fiskene er blevet renset, før de blev sendt til Det Europæiske Fællesskab, eller

b) sundhedsstatussen på oprindelsesstedet i tredjelandet med hensyn til EHN, ISA, VHS og IHN svarer til sundhedsstatussen på det sted, hvor de skal forarbejdes.

Artikel 6

Betingelser for import af akvakulturfiskevarer til direkte konsum

Medlemsstaterne tillader kun import til deres område af akvakulturfiskevarer til direkte konsum, hvis:

a) fiskene har oprindelse i tredjelande og virksomheder, der er godkendt i henhold til artikel 11 i direktiv 91/493/EØF, og opfylder de hygiejnebetingelser, der er fastsat i henhold til det direktiv, og

b) sendingen består af fiskerivarer, der egner sig til detailsalg til restauranter eller direkte til forbrugeren uden yderligere forarbejdning, og som er mærket i overensstemmelse med Rådets direktiv 91/493/EF, og

c) sendingen opfylder de garantier, der er fastsat i dyresundhedscertifikatet, som er udarbejdet efter modellen i bilag V under hensyntagen til de forklarende bemærkninger i bilag III.

Artikel 7

Kontrolprocedurer

1. Levende fisk samt æg og mælke herfra, der importeres til opdræt, og levende akvakulturfisk, der importeres til udsætning i put and take-fiskeri, underkastes veterinærkontrol på grænsekontrolstedet i ankomstmedlemsstaten i henhold til artikel 8 i direktiv 91/496/EØF, og det fælles veterinærdokument til brug ved import, der er omhandlet i Kommissionens forordning (EF) nr. 282/2004, udfyldes på behørig vis.

2. Levende akvakulturfisk og -fiskevarer, der importeres til direkte konsum eller til videreforarbejdning før konsum, underkastes veterinærkontrol på grænsekontrolstedet i ankomstmedlemsstaten i henhold til artikel 8 i direktiv 97/78/EF, og det fælles veterinærdokument til brug ved import, der er omhandlet i forordning (EF) nr. 136/2004, udfyldes på behørig vis.

Artikel 8

Forebyggelse af forurening af naturlige vandområder

1. Medlemsstaterne sørger for, at importerede levende akvakulturfisk til konsum ikke udsættes i naturlige vandområder på deres område.

2. Medlemsstaterne sørger for, at importerede akvakulturprodukter til konsum ikke forurener naturlige vandområder på deres område.

3. Medlemsstaterne sørger for, at naturlige vandområder på deres område ikke forurenes via transportvand fra importerede sendinger.

▼B

Artikel 9

Godkendelse af importcentraler

1. Medlemsstaternes myndigheder godkender en virksomhed som importcentral, hvis den opfylder de dyresundhedsmæssige minimumsbetingelser, der er fastsat i bilag VII til denne beslutning.

2. Medlemsstaternes myndigheder opstiller en liste over godkendte importcentraler, som hver får et officielt nummer.

3. Medlemsstaternes myndigheder sender Kommissionen og de øvrige medlemsstater listen over godkendte importcentraler og eventuelle senere ændringer af den.

Artikel 10

Anvendelsesdato

Denne beslutning anvendes fra den 1. maj 2004.

Artikel 11

Denne beslutning er rettet til medlemsstaterne.

▼M3









BILAG I







Områder, hvorfra det er tilladt til EF at importere visse arter af levende fisk samt æg og mælke herfra til opdræt Land Område Bemærkninger (1) ISO-kode Navn Kode Beskrivelse AL Albanien AU Australien BR Brasilien Kun arter i familien Cyprinidae BG Bulgarien CA Canada CL Chile CN Kina Kun arter i familien Cyprinidae CO Colombia Kun arter i familien Cyprinidae CG Congo Kun arter i familien Cyprinidae HR Kroatien MK (2) Den Tidligere Jugoslaviske Republik Makedonien Kun arter i familien Cyprinidae ID Indonesien IL Israel JM Jamaica Kun arter i familien Cyprinidae JP Japan Kun arter i familien Cyprinidae MY Malaysia (kun Vestmalaysia på Malacca-halvøen) Kun arter i familien Cyprinidae NZ New Zealand RU Rusland SG Singapore Kun arter i familien Cyprinidae ZA Sydafrika LK Sri Lanka Kun arter i familien Cyprinidae TW Taiwan Kun arter i familien Cyprinidae TH Thailand Kun arter i familien Cyprinidae TR Tyrkiet US USA (1) Ingen begrænsninger, hvis intet er angivet. Hvis landet eller området kun må eksportere visse arter og/eller æg eller mælke, angives arten og/eller en bemærkning som f.eks. »kun æg« i denne kolonne. (2) Foreløbig kode, som ikke har nogen betydning for landets endelige betegnelse, som der skal træffes beslutning om, når de igangværende forhandlinger i FN er afsluttet.

▼M2









BILAG II









BILAG III

FORKLARENDE BEMÆRKNINGER

a) Eksportlandets myndigheder udsteder certifikater som vist i bilag II, IV eller V til denne beslutning under hensyntagen til, hvor fiskene eller produkterne skal sendes hen, samt hvad de skal anvendes til efter ankomsten til EF.

b) Afhængigt af bestemmelsesstedets status i medlemsstaten med hensyn til egtvedsyge (VHS), infektiøs hæmatopoietisk nekrose (IHN), forårsviræmi hos karper (SVC), bakteriel nyresygdom (BKD), infektiøs pankreasnekrose (IPN) og Gyrodactylus salaris (G. salaris) indsættes de relevante særlige supplerende betingelser i certifikatet.

c) Originalen af hvert certifikat skal bestå af et enkelt ark med tryk på begge sider, eller det skal, hvis der kræves mere end ét ark, være udformet således, at alle de nødvendige sider udgør et sammenhængende hele. Det skal øverst til højre på hver side være mærket »Original« og være forsynet med et særligt kodenummer, som udstedes af myndighederne. Alle certifikatets sider skal være nummererede — (sidetal) af (samlet sidetal).

d) Det originale certifikat og de etiketter, der er nævnt i standardcertifikatet, skal udfærdiges på mindst ét af de officielle sprog i den medlemsstat, hvor grænsekontrollen skal finde sted, og i bestemmelsesmedlemsstaten. Disse medlemsstater kan dog tillade andre sprog, eventuelt vedlagt en officiel oversættelse.

e) Certifikater udstedt for levende fisk samt æg og mælke herfra skal udfyldes den dag, sendingen læsses til eksport til EF. Det originale certifikat skal forsynes med et officielt stempel og underskrives af en officiel inspektør, som myndighederne har udpeget. I den forbindelse sørger eksportlandets myndigheder for, at der følges samme principper for udfærdigelse af certifikatet som dem, der er fastsat i Rådets direktiv 96/93/EF. Underskriftens farve skal afvige fra påtrykkets farve. Det samme gælder stemplet, medmindre det er et prægestempel.

f) Hvis certifikatet vedhæftes yderligere sider med henblik på identifikation af varerne i sendingen, skal disse sider betragtes som en del af det originale certifikat, og hver af disse sider forsynes med den udstedende officielle inspektørs underskrift og stempel.

g) Det originale certifikat skal ledsage sendingen til EF-grænsekontrolstedet.

h) Certifikater udstedt for levende fisk samt æg og mælke herfra er gyldige i ti døgn fra udstedelsesdatoen. Ved transport med skib forlænges dette tidsrum med sørejsens varighed.

i) Levende fisk samt æg og mælke herfra må ikke transporteres sammen med andre fisk, æg eller mælke, der enten ikke skal sendes til EF eller også har lavere sundhedsstatus. De må desuden ikke transporteres under forhold, der ændrer deres sundhedsstatus.

j) Den mulige forekomst i vandet af patogener er af relevans for en vurdering af sundhedsstatus for levende fisk, æg og mælke. Den certifikatudstedende embedsmand skal derfor tage følgende i betragtning: Oprindelsesstedet skal være det brug, hvor fiskene, æggene eller mælken er blevet opdrættet, indtil de har nået den handelsstørrelse, som er relevant for den af dette certifikat omfattede sending.









BILAG IV









BILAG V

▼M2 —————

▼B









BILAG VII

Dyresundhedsmæssige minimumsbetingelser for godkendelse af importcentraler til forarbejdning af akvakulturfisk

A. Almindelige bestemmelser

1. Medlemsstaterne godkender kun virksomheder som importcentraler til videreforarbejdning af importerede levende akvakulturfisk og -fiskevarer, hvis forholdene på importcentralen er således, at der ikke er risiko for, at fisk i EF-vandområder via udledninger eller andet affald eller på anden måde kontamineres med patogener, der kan true fiskebestanden.

2. En virksomhed, der er godkendt som importcentral, må ikke sende levende fisk væk fra virksomheden.

3. Ud over de hygiejnebestemmelser, der er fastsat i direktiv 91/493/EØF for virksomheder, og de sundhedsbestemmelser, der er fastsat i EF-retsforskrifterne for animalske biprodukter, som ikke er til konsum, gælder nedenstående dyresundhedsmæssige minimumsbetingelser.

B. Forvaltningsbestemmelser

1. Godkendte importcentraler skal til enhver tid give myndighederne adgang til at føre kontrol.

2. Godkendte importcentraler skal have et effektivt system til sygdomsbekæmpelse og -overvågning; i henhold til direktiv 93/53/EØF skal myndighederne undersøge tilfælde af mistanke om sygdom og dødelighed; den nødvendige analyse og behandling skal foretages i samråd med og under tilsyn af myndighederne under hensyntagen til bestemmelserne i artikel 3, stk. 1, litra a), i direktiv 91/67/EØF.

3. Godkendte importcentraler skal anvende et forvaltningssystem, der er godkendt af myndighederne, herunder hygiejne- og bortskaffelsesrutiner for transporter, transportcontainere, anlæg og udstyr. De retningslinjer for desinficering af akvakulturbrug, der er fastsat i OIE's International Aquatic Animal Health Code, 6. udgave, 2003, appendiks 5.2.2, bør følges. Desinfektionsmidlerne skal være godkendt til formålet af myndighederne, og der skal være egnet udstyr til rådighed til rengøring og desinficering. Udledninger af biprodukter og andet affald, herunder døde fisk og produkter deraf, skal foregå i overensstemmelse med Europa-Parlamentets og Rådets forordning (EF) nr. 1774/2002 ( 10 ). En godkendt importcentrals forvaltningssystem skal være således, at der ikke er risiko for, at fisk i EF-vandområder kontamineres med patogener, der kan true fiskebestanden, især patogener, som er eksotiske for EF, og de fiskepatogener, der er nævnt i liste I og II, kolonne 1, i bilag A til direktiv 91/67/EØF.

4. Godkendte importcentraler skal løbende føre bog over konstateret dødelighed og over alle levende fisk, æg og mælke, der tilgår centralen, og produkter, som forlader centralen, herunder deres oprindelse, leverandører og bestemmelsessted. Myndighederne skal til enhver tid have adgang til at kontrollere optegnelserne.

5. Godkendte importcentraler skal regelmæssigt rengøres og desinficeres som beskrevet i punkt 3.

6. Kun beføjede personer har adgang til godkendte importcentraler, og de skal bære beskyttelsestøj, herunder egnet fodtøj.